3. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 3916 της 30 Ιαν./14 Φεβρ. 1956 Περί κυρώσεως αποφάσεως Δικηγορικού Συλλόγου Θεσσαλονίκης περί τρόπου εισπράξεως δικηγορικών αμοιβών επί ποινικών υποθέσεων (Β΄ 32). Εν όψει του άρθρου 96 του ν.δ. 3026/1954 «περί του κώδικος των δικηγόρων» κυρούμεν την δια του υπ’ αριθ. 26 της 4 Ιανουαρίου 1956 εγγράφου του Δικηγορικού Συλλόγου Θεσσαλονίκης, υποβληθείσαν ημίν απόφασιν του Διοικητικού Συμβουλίου του Δικηγορικού Συλλόγου Θεσσαλονίκης της 22 Δεκεμβρίου 1955, αφορώσαν τον τρόπον της εισπράξεως των αμοιβών των δικηγόρων Θεσσαλονίκης εις τας ποινικάς υποθέσεις, έχουσαν ούτω: ΔΙΚΗΓΟΡΙΚΟΣ ΣΥΛΛΟΓΟΣ ΘΕΣΣΑΛΟΝΙΚΗΣ Απόφ.αριθ.22 Το Διοικητικόν Συμβούλιον του Δικηγορικού Συλλόγου Θεσσαλονίκης Συνελθόν εν τω επί της οδού Νέα Μεγάλου Αλεξάνδρου αριθ. 111 καταστήματι του Δικηγορικού Συλλόγου Θεσσαλονίκης, σήμερον την 22 Δεκεμβρίου 1955, ημέραν Πέμπτην και ώραν 8 μ.μ. και εν απαρτία ευρισκόμενον παρόντων των κ.κ. Λ. Χατζηαποστόλου, προέδρου, Γ. Βιδάλη, Δ. Κεραμέως, Σπ. Μπατσούτα, Θ. Βαζάκα, Α. Πετρολιά, Ι. Πάτσα, Δ. Δημητριάδου, Γ. Μέλλου, Γ. Κουτσαγγέλη, Αντων. Κωτούλα, Ροζ. Λαζαρίδου και Στ. Τσιγγά, ίνα συσκεφθή επί των θεμάτων της ημερησίας διατάξεως, ήχθη εις τας ακολούθους αποφάσεις: Μετά πρότασιν του προέδρου όπως το Συμβούλιον αποφανθή επί της προκαταβολής της δικηγορικής αμοιβής συμφώνως τω άρθρω 96 του δια του ν.δ. 3026/1954 κυρωθέντος «Κώδικος περί Δικηγόρων», καθ’ ο, δι’ αποφάσεως του διοικητικού συμβουλίου του οικείου Δικηγορικού Συλλόγου λαμβανομένης δια πλειοψηφίας των 2/3 του όλου αριθμού των μελών αυτού, κυρουμένης δι’ αποφάσεως του Υπουργού της Δικαιοσύνης και δημοσιευομένης εις την Εφημερίδα της Κυβερνήσεως, δύναται να ορισθή ότι εις ποινικάς υποθέσεις, ο κατηγορούμενος ή πολιτικώς ενάγων, εις πάντα βαθμόν διαδικασίας υποχρεούται να προκαταβάλη εις το Ταμείον του Δικηγορικού Συλλόγου το κατά τον παρόντα νόμον ποσόν αμοιβής δια την παράστασιν δικηγόρων, μη επιτρεπομένης της παραστάσεως συνηγόρου άνευ προσαγωγής του σχετικού διπλοτύπου.-Το  διοικητικόν συμβούλιον παρόντων των εν αρχή της παρούσης μελών αυτού, μετά συζήτησιν επί της ως άνω προτάσεως του προέδρου, αποφασίζει ομοφώνως: Α)Όπως εις τας ποινικάς υποθέσεις ενώπιον των ακροατηρίων των πάσης φύσεως δικαστηρίων, ως και ενώπιον των Δικαστικών Συμβουλίων, της περιφερείας του Πρωτοδικείου Θεσσαλονίκης, ο κατηγορούμενος ή ο πολιτικώς ενάγων εις πάντα βαθμόν διαδικασίας, εφ’ όσον ήθελε παραστή μετά δικηγόρου, υποχρεούται να προκαταβάλη εις το ταμείον του Δικηγορικού Συλλόγου Θεσσαλονίκης το κατά την § 6 της παρούσης οριζόμενον ποσόν δικηγορικής αμοιβής, βεβαιουμένης της καταβολής δια της σχετικής τριπλοτύπου αποδείξεως άνευ προσαγωγής της οποίας δεν επιτρέπεται η παράστασις του δικηγόρου. 1)Η είσπραξις αύτη ενεργείται δια τριπλοτύπων αποδείξεων του Δικηγορικού Συλλόγου Θεσσαλονίκης συνερραμμένων και ηριθμημένων εις στελέχη ανά 50, εξ ων το εν τμήμα θα παραμένη εις το στέλεχος, τα δε δύο άλλα θα παραδίδωνται εις τον προκαταβαλλόντα την αμοιβήν. Τα διπλότυπα θα περιέχουν το ονοματεπώνυμον διαδίκου και του καταθέτου εφ’ όσον είναι διάφορον τούτου πρόσωπον, ως και του δικηγόρου υπέρ ου η κατάθεσις.- 2)Το εν εκ των λαμβανομένων δύο αποκομμάτων του τριπλοτύπου θα προσαγάγηται εις το δικαστήριον ή το Δικαστικόν Συμβούλιον και θα επισυνάπτεται εις την δικογραφίαν ως δικαιολογητικόν της παραστάσεως του δικηγόρου, το δε τρίτον χρησιμεύον ως δικαιολογητικόν αναλήψεως του κατατεθέντος ποσού θα παραδίδεται εις τον αποδίδοντα Σύλλογον συντασσομένης επ’ αυτού πράξεως εξοφλήσεως περιεχούσης και υπεύθυνον βεβαίωσιν του εξοφλούντος δικηγόρου ότι παρέστη εις την διαδικαστικήν πράξιν, δι’ ην η προκαταβληθείσα αμοιβή. Η απόδοσις εις τον εν τω τριπλοτύπω αναφερόμενον δικηγόρον ενεργείται υπό του Συλλόγου μετά δεκαπενθήμερον.- 3)Δεν αποκλείεται η παράστασις άλλου συνηγόρου εκτός του εν τω τριπλοτύπω αναφερομένου δικηγόρου, ούτε απαιτείται προς τούτο ετέρα κατάθεσις. Εν τη περιπτώσει όμως ταύτη αποδίδεται υπό του Συλλόγου το προκαταβληθέν ποσόν εις τον παραστάντα και προσάγοντα αυτό δικηγόρον επί τη υπευθύνω δηλώσει του, αναγραφομένη εν τη πράξει εξοφλήσεως ότι αυτός παρέστη και ουχί ο εν τω τριπλοτύπω αναφερόμενος δικηγόρος. Η απόδοσις εις την περίπτωσιν ταύτην της παραστάσεως ετέρου  αντί του εν τω τριπλοτύπω αναγραφομένου  δικηγόρου ενεργείται μετά 20ήμερον.(Μετά την σελ. 402,44) Σελ. 402,45 ΞΖ-37 Προείσπραξη Δικηγορικής Αμοιβής 6.Δ.ζ.3 4)Εν περιπτώσει καθ’ ην ο διάδικος δεν ήθελε παραστή δια του εν τω τριπλοτύπω αναφερομένου δικηγόρου, ούτε άλλου τινός δικηγόρου, το προκαταβληθέν ποσόν αποδίδεται εις τον καταθέσαντα μετά παρέλευσιν τριάκοντα ημερών από ταύτης επί τη προσαγωγή και των δύο αποκομμάτων και υπογραφής επ’ αυτών ως και επί του στελέχους πράξεως αναλήψεως των προκαταβληθέντων εκ μέρους του καταθέτου.- 5)Δια την παράστασιν πλειόνων δικηγόρων απαιτείται ιδιαιτέρα κατάθεσις δι’ έκαστον τούτων.- 6)Το ποσόν όπερ θα κατατίθεται δι’ εκάστην παράστασιν ορίζεται ίσον προς το εκάστοτε ισχύον ελάχιστον όριον αμοιβών, περί ων το κεφάλαιον Θ΄ Κώδικος περί Δικηγόρων. Κατ’ εξαίρεσιν προκειμένου περί παραστάσεως ενώπιον Πταισματοδικείου το προκαταβαλλόμενον ποσόν αμοιβής ορίζεται εις το ήμισυ του ελαχίστου ορίου, προκειμένου δε Μονομελών και Τριμελών Πλημμελειοδικείων εις τα τρία τέταρτα αυτού.- 7)Εφ’ όσον ήθελον τηρηθή αι ανωτέρω διατυπώσεις ο Σύλλογος καταβάλλων εις τον δικηγόρον ή επιστρέφων εις τον καταθέτην το προκαταβληθέν ποσόν ουδεμίαν θα υπέχη ευθύνην τόσον έναντι του καταθέτου όσον και έναντι του υπέρ ου η κατάθεσις ή του παραστάντος δικηγόρου.- 8)Δεν είναι υποχρεωτική η ανωτέρω προκαταβολή της αμοιβής  δικηγόρου εις ας περιπτώσεις ο δικηγόρος διορίζεται υπό του προέδρου του δικαστηρίου εξ επαγγέλματος, ή υπό του Διοικητικού Συμβουλίου του Συλλόγου κατ’ εφαρμογήν της διατάξεως του άρθρου 201 § 6 του Κώδικος προς υπεράσπισιν των υπ’ αυτού κρινομένων απόρων, ως και των κατά τας κειμένας διατάξεις απολαμβανόντων του ευεργετήματος των πενήτων.9)Εκ του προκαταβαλλομένου ποσού θα παρακρατήται, κατά την απόδοσιν εις τον δικηγόρον εκτός των καθιερωμένων εισφορών υπέρ του Ταμείου Προνοίας Δικηγόρων Θεσσαλονίκης και ποσοστόν δύο επί τοις εκατόν (2%) υπέρ του Δικηγορικού Συλλόγου Θεσσαλονίκης.- Β)Εξουσιοδοτεί τον κ. Πρόεδρον του Δικηγορικού Συλλόγου Θεσσαλονίκης ίνα μεριμνήση δια την υπό του κ. Υπουργού της Δικαιοσύνης κύρωσιν της αποφάσεως ταύτης, ήτις θέλει τεθή εν εφαρμογή μετά 15θήμερον από της δημοσιεύσεως εις την Εφημερίδα της Κυβερνήσεως. Σελ. 402,46 ΞΖ-38 6.Δ.ζ.3 Προείσπραξη Δικηγορικής Αμοιβής 